ORDE do 23 de febreiro de 2011 pola que se declara a alleabilidade dos inmobles procedentes da antiga Cámara Agraria Local e Provincial de Lugo.
CONSELLERÍA DE FACENDA — III. OUTRAS DISPOSICIÓNS — 21/03/2011

A Comunidade Autónoma de Galicia é titular dos inmobles das antigas cámaras agrarias provinciais e locais, en virtude da Lei 1/2006, do 5 de xuño, do Consello Agrario Galego, e a disposición adicional sétima da Lei 11/1995, do 28 de decembro, modificada pola Lei 15/2010, do 28 de decembro.
Unha vez desafectados do dominio público os inmobles da antiga Cámara Agraria Local e Provincial de Lugo mediante o Decreto 277/2008, do 27 de novembro (DOG nº 247, do 22 de decembro) e obtida a súa inscrición no correspondente rexistro da propiedade a nome da Comunidade Autónoma de Galicia, procede declarar a súa alleabilidade, de conformidade co disposto no artigo 24º da Lei 3/1985, do 12 de abril, do patrimonio da Comunidade Autónoma de Galicia, e artigo 60º do Decreto 50/1989, do 9 de marzo, polo que se aproba o seu Regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral Técnica e do Patrimonio,
DISPOÑO:
Artigo único.-Declárase a alleabilidade dos bens que se describen a seguir:
1. Planta segunda ou piso segundo da casa sinalada cos números 24 e 26 da avenida Montero Ríos de Lugo. Superficie construída de 276 m2. Linda, visto o edificio desde a avenida antes dita con: dereita entrando ou oeste, con predio de Ricardo Besteiro; esquerda entrando ou leste con garaxe chamado Torralba, propiedade de José Mon; fondo ou sur, espazo aéreo sobre a terraza pertencente como anexo ao primeiro piso; fronte ou norte, coa avenida Montero Ríos e tamén co local da antiga cámara agraria local, hoxe da comunidade autónoma.
Inscrita no Rexistro da Propiedade número un de Lugo ao tomo 1020, libro 581, folio 33 e predio 54.716.
Referencia catastral: 8234011PH1683S0002AR.
Valoración económica: 393.719,52 euros.
2. Planta terceira ou piso terceiro da casa sinalada cos números 24 e 26 da avenida Montero Ríos de Lugo. Superficie construída de 324 m2. Linda, visto o edificio desde a avenida antes dita con: dereita entrada ou oeste, con predio de Ricardo Besteiro; esquerda entrando ou leste con garaxe chamado Torralba, propiedade de José Mon; fondo ou sur, espazo aéreo sobre a terraza pertencente como anexo ao primeiro piso; fronte ou norte, coa avenida Montero Ríos.
Inscrita no Rexistro da Propiedade número un de Lugo ao tomo 1020, libro 581, folio 34 e predio 54.718.
Referencia catastral: 8234011PH1683S0004DY.
Valoración económica: 462.192,48 euros.
3. Dereito de servidume en favor das plantas segunda e terceira do inmoble nº 24 e 26 da avenida Montero Ríos de catro aparcamentos debidamente individualizados no soto.
Inscrito no Rexistro da Propiedade número un de Lugo no predio 54.714.
Valoración económica: 54.000 euros.
4. Local destinado a oficinas na segunda planta situado no extremo esquerda, mirando desde a rúa da súa situación de Montero Ríos dunha superficie de 48 m2 e que linda: pola súa fronte con Montero Ríos; por fondo e dereita co resto da planta segunda (hoxe Comunidade Autónoma de Galicia), patio de luces e servizos sanitarios e pola súa esquerda co garaxe chamado Torralba, propio de José Mon.
Inscrita no Rexistro da Propiedade número un de Lugo ao tomo 1747, libro 1308, folio 98 e predio 11.4890.
Referencia catastral: 8234011PH1683S0003ST.
Valoración económica: 68.472,96 eruos.
Santiago de Compostela, 23 de febreiro de 2011.
P.D. (Orde 27-4-2009)
Rosa Mª Pedrosa Pedrosa
Secretaria xeral técnica e do Patrimonio
da Consellería de Facenda